### Beslutning

Klara Johnsen, Lona Holst, Osvald Bech, Tejs Bertelsen, Mads Bruun og Gunnar Olsen kunne tiltræde indstillingen med bemærkning om, at det indstilles, at forvaltningen indgår i en dialog med bygherren om bygningens udformning i gadeplan.

 Esben Mikkelsen tog forbehold med henblik på en nærmere drøftelse i byrådsgruppen.
Tilladelse til etagebebyggelse i 8 etager med 31 boliger og erhverv i stueetagen på [adresse] 1/Vester Allé 26

### Resumé

Der er ansøgt om påbygning af etager ovenpå eksisterende bebyggelse på [adresse] 1 (SuperBrugsen) samt nedrivning og ny bebyggelse på [adresse] 26. Der bliver herefter en samlet etagebebyggelse i 8 etager med 31 boliger og erhverv i stueetagen.

 Den nye bygning ønskes opført med en organisk og åben facade med store glaspartier i et gyldent facademateriale. Bygningen har et moderne udtryk i forhold til det omgivende bygningsmiljø, der er klassisk karrébebyggelse.

 Ejendommen er omfattet af lokalplan 806, der udlægger området til cityformål. Bebyggelse er fastsat ved byggefelter med angivelse af maksimale etageantal og højder samt maksimalt etageareal for karréen som helhed.

 Det ansøgte projekt kræver dispensation fra lokalplanen til at overskride byggefelt mod gården med altangange, trappe og elevator. Byggeriets etageantal overskrides med 1 til 2 etager. Facadeudformningen afviger fra de retningsgivende illustrationstegninger. Bebyggelsesprocenten for karréen overskrides.

 Etablering af altaner mod [adresse] og Vester [adresse] sker delvist udenfor lokalplanens afgrænsning og skal vurderes efter lokalplan 591 samt efter en helhedsvurdering i Bygningsreglement 2010.   En høring af omboende har medført indsigelse fra 3 lejere, der især vedrører arkitektur, lys, udsigt og flere privatretlige forhold.

 Projektet er desuden forelagt Lokalt Kulturmiljøråd, der bl.a. har udtalt, at [adresse] 26 ikke bør nedrives, men i stedet bør indtænkes i projektet ved at lade ejendommen omslutte af ny bebyggelse.

 Det er vurderingen, at den nye bygnings etageantal og højde er tilpasset skalaen af de omkringliggende bygninger.

 Projektets samlede omfang og indvirkning på omgivelserne vurderes ikke at gå ud over, hvad der kan tillades i området.

### Indstilling

At byrådet bemyndiger Teknik og Miljø til at meddele de fornødne tilladelser til byggeriet.

### Sagens forløb

25-02-2016 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 29-02-2016 Magistraten
Fremsendes til [adresse] med bemærkning, at Magistraten i mødet den 29. februar 2016 anbefaler, at byrådet tiltræder Magistratsafdelingen for Teknik og Miljøs indstilling af 17. februar 2016.

 Rådmand Lona Klausen og Ingelise Steffensen tog forbehold.

 Rådmand Johannes Lund deltog ikke i sagens behandling.
 09-03-2016 [adresse]
Fremsendes til Teknisk Udvalg til behandling i henhold til beslutning i byrådets møde den den 9. marts 2016
 14-03-2016 Teknisk Udvalg
Klara Johnsen, Lona Holst, Osvald Bech, Tejs Bertelsen, Mads Bruun og Gunnar Olsen kunne tiltræde indstillingen med bemærkning om, at det indstilles, at forvaltningen indgår i en dialog med bygherren om bygningens udformning i gadeplan.

 Esben Mikkelsen tog forbehold med henblik på en nærmere drøftelse i byrådsgruppen.
 30-03-2016 Aarhus Byråd
Beslutning ikke frigivet